FPT ควัก 400 ลบ. ซื้อกิจการ “ซิสเต็ม แอสเซ็ทส์” ลุยพัฒนาโครงการอสังหาฯย่านบางกะปิ
FPT ควัก 400 ลบ. ซื้อกิจการ "ซิสเต็ม แอสเซ็ทส์" นำที่ดินพัฒนาโครงการอสังหาฯย่านบางกะปิ
FPT ควัก 400 ลบ. ซื้อกิจการ "ซิสเต็ม แอสเซ็ทส์" นำที่ดินพัฒนาโครงการอสังหาฯย่านบางกะปิ
19 ส.ค. 2562

ริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT แจ้งว่าเมื่อวันที่ 19 ส.ค. บริษัทเข้าทำสัญญาซื้อหุ้น 100% ในบริษัท ซิสเต็ม แอสเซ็ทส์ จำกัด ซึ่งประกอบกิจการพัฒนาอสังหาริมทรัพย์ มูลค่า 400 ล้านบาท ซึ่งมาจากเงินทุนหมุนเวียนของบริษัท โดยเป็นการซื้อหุ้นจากบริษัท ดาต้า แอสเซ็ทส์ จำกัด ซึ่งเป็นบริษัทที่บริษัท ทีซีซี แอสเซ็ทส์ (ประเทศไทย) จำกัด (ทีซีซี แอสเซ็ทส์) ถือหุ้นอยู่ 99.99% นับเป็นรายการที่เกี่ยวโยงกัน โดยการดำเนินการดังกล่าวเป็นไปตามมติที่ประชุมคณะกรรมการบริษัทเมื่อวันที่ 14 ส.ค.ที่ผ่านมา
สำหรับ ซิสเต็ม แอสเซ็ทส์ ถือกรรมสิทธิ์ในที่ดิน จำนวน 1 โฉนด รวมเนื้อที่ประมาณ 15 ไร่ 52.20 ตารางวา ตั้งอยู่ที่เขตบางกะปิ กรุงเทพมหานคร ซึ่งภายหลังจากการเข้าซื้อหุ้นทั้งหมดในบริษัทดังกล่าวสำเร็จ ที่ดินดังกล่าวจะถูกใช้ในสำหรับพัฒนาโครงการอสังหาริมทรัพย์ในอนาคตต่อไป ทั้งนี้ ราคาประเมินที่ดินมีมูลค่าประเมินเท่ากับ 180,000 บาทต่อตารางวา